Kamu bisa jelasin ke aku soal Marwan Batubara dalam bahasa jawa?

Ir. Marwan Batubara, Msc () inggih punika tilas General Manager PT. Indosat lan naté lenggah ing kursi Dhewan Perwakilan Dhaérah (DPD) nalika Pemilu Législatif taun 2004. Panjenenganipun naté damel Yayasan Ummat (Ummat Muslim Indosat), satunggalipun yayasan ingkang sampun mbiyantu maringi ampilan modhal dhateng pangusaha alit. Marwan ugi aktif minangka Ketua Yayasan Tanmia, ingkang sareng-sareng kaliyan Yayasan DSUQ lan ngoprasekaken klinik gratis ing wewengkon-wengkon ingkang kumuh kados ing Pulo Gadung, Ancol, Krukut, lan Grogol. Sanèsipun punika Marwan ugi naté njabat dados Ketua Komite Penyelamat Kekayaan Nagara.

Marwan murnakaken pendidikan dhasaripun ing taun 1967 lan SMP ing taun 1970 ing Delitua. Panjenenganipun nglajengaken dhateng SMA Negeri 3 Medan. Kanthi pambiyantunipun paklikipun, Marwan kasil murnakaken SMA nalika taun 1973. Ngantos satunggal taun dangunipun Marwan nyambut damel ing radhio swasta, Alnora, Medan minangka operator. Nalika taun 1975 Marwan pikantuk beasiswa sekolah kadinasan ing PT Telkom, Bandung kalih taun dangunipun. Sasampunipun lulus saking punika panjenenganipun nyambut damel lan dipuntugasi ing Surabaya nalika taun 1977.

Nalika taun 1978 Marwan nyambut damel minangka teknisi ing International Maintenance Center (IMC), Indosat, lan dipuntugasi ing Jakarta kanthi tetep gadhah status minangka karyawan Telkom. Ing Jakarta Marwan nyobi ndhèrèk tes mlebet pawiyatan inggil nagari, nalika samanten namanipun taksih Perintis lan dipuntampi minangka mahasiswa ènggal Jurusan Elektro Fakultas Teknik Universitas Indonésia (FT-UI). Panjenenganipun lulus minangka Insinyur Elektro (S1) nalika taun 1984. Salajengipun Marwan kuliyah S2 ing babagan studi computing ing Universitas Monash, Melbourne, Australia, nalika taun 1990-1992 ngantos pikantuk gelar master of science (M.Sc).